# Cenník predaja zveriny

Základné ceny zveriny v koži platné od 15.09.2024 do odvolania

|  |  |  |  |
| --- | --- | --- | --- |
| **Raticová Zver :** | **Predajná cena za 1kg bez dph v €** | | |
| Trieda kvality | I. | II. | III. |
| Srnčia | 3,75 | 3,45 | 3,00 |
| Jelenia | 2,10 | 1,80 | 1,60 |
| Diviačia | 1,40 | 1,20 | 1,00 |
| Kamzičia | 4,30 | 4,00 | 3,80 |

Všeobecné dodacie podmienky :

1. Ceny zveri sú v € za 1 kilogram hmotnosti zveri vyvrhnutej v koži, bez hlavy a bez ratíc.
2. Zrážka na vychladenie zveriny - 3% z váhy nevychladenej zveriny.
3. Zverina musí byť vyšetrená na trichinelu a musí spĺňať ostatné podmienky príslušnej RVPS a nariadenia vlády SR č. 359/2011Z.z. ktorým sa ustanovujú niektoré potravinárske prevádzkarne na malé množstvá.
4. Diviačia zverina pochádzajúca zo zóny PART 2 a PART 3 (AMO) nesmie opustiť zónu na čo je potrebné upozorniť kupujúceho pri predaji.
5. Pri predaji zveriny je potrebné upozorniť konečného spotrebiteľa o tom, z akého druhu zverina pochádza , že bola vyšetrená vyškolenou osobou a že je potrebné pred konzumáciou tepelne ju upraviť, čím sa zníži riziko prípadného poškodenia zdravia spotrebiteľa.
6. Popis jednotlivých tried kvality podľa druhu zveri

* **srnčia, jelenia a kamzičia zver** :

Jeleň sa po novom vykupuje aj s penisom a semenníkmi !!!

**I. trieda:** rana na krk a komoru, zviera čisté bez znečistenia z vonkajšej a vnútornej strany

**II. trieda:** rana na lopatku, rana na mäkko bez črevného znečistenia, poškodenie sviečkovice, veľké uvoľňovacie rezy pod lopatkami

**III. trieda:** rana na mäkko s črevným znečistením z rozstrelených čriev, rana na stehno, rana na chrbát, jeleň ulovený od 15.09.do 31.10.vrátane , zviera s chýbajúcou sviečkovicou zrážka 10% z hmotnosti dole za každú chýbajúcu sviečkovicu

Za chýbajúci chvost u jelenej zveri dá výkupca zrážku 3% z hmotnosti jedinca

Srnčia zver s hmotnosťou pod 10 kg bude vždy klasifikovaná v III. Triede

* **diviačia zver :**

**I. trieda**: zviera 15-74 kg( vyvrhnuté bez hlavy a ratíc), rana na krk a komoru, zviera čisté bez znečistenia z vonkajšej a vnútornej strany

**II. trieda**: zviera 15–74 kg ( vyvrhnuté bez hlavy a ratíc), rana na lopatku, rana na mäkko bez črevného znečistenia, poškodenie sviečkovice

**III. trieda**: každé zviera nad 75 kg hmotnosti(vyvrhnuté bez hlavy a ratíc) a zviera 15-74 kg s črevným znečistením z rozstrelených čriev, rana na stehno, rana na chrbát, zviera s chýbajúcou sviečkovicou zrážka 10% hmotnosti dole za každú chýbajúcu sviečkovicu, zviera neodborne ošetrené poľovníkom s dosekaným karé zrážka 10% z hmotnosti zvieraťa.

Ing. Tomáš Dražil PhD.

Riaditeľ Správy NP Slovenský raj